**Вадасховішча Стынка-Касцешты** (рум.: Lacul Stânca - Costești) — штучнае возера на мяжы Малдовы і Румыніі, утворанае на рацэ Прут у 1973—1978 гадах. З'яўляецца другім па велічыні вадасховішчам Румыніі. Румынская тэрыторыя вадаёма з'яўляецца адмысловай ахоўнай зонай (англ.: special protection area, SPA), уваходнай у сетку прыродаахоўных зон Natura 2000[en] як месца рассялення рэдкіх відаў птушак (утворана Пастановай урада Румыніі № 1284 ад 24 кастрычніка 2007 года).

Геаграфія
---------

Вадасховішча ўтворана плацінай, пабудаванай у 580 кіламетрах уверх па плыні ракі Прут ад месца ўпадзення яе ў Дунай. Плаціна пабудавана ў 1973—1978 гадах для патрэб гідраэлектрастанцыі Касцешты-Стынка. Вышыня плаціны складае 47 метраў, даўжыня — 3000 метраў. Сярэдняя глыбіня вадаёма — 24 метры, плошча яго люстэрка — 59 км². Пры звычайным узроўні вадасховішча месціць 735 млн м³ воды, яе выдатак у секунду роўны 82,9 кубаметрам, што эквівалентнае 2,6 км³ у год. Плошча рачнога басейна, які сілкуе вадасховішча, складае каля 12 тысяч квадратных кіламетраў. 70 адсоткаў узбярэжнай тэрыторыі займаюць сельскагаспадарчыя землі, яшчэ 17 — шматгадовыя культуры; астатняя частка даводзіцца на дзель лясоў і гарадскіх зон.

Арнітафаўна
-----------

На тэрыторыі прыродаахоўнай зоны сустракаюцца наступныя віды птушак, з пералічаных у Дадатку I Дырэктывы Еўрапейскага Савета ад 30 лістапада 2009 года пра захаванне дзікіх птушак: жоўтая чапля (*Ardeola ralloides*), рудая чапля (*Ardea purpurea*), малы бугай (*Ixobrychus minutus*), звычайная кваква (*Nycticorax nycticorax*), вялікі падворлік (*Aquila clanga*), малы падворлік (*Aquila pomarina*), звычайны зімародак (*Alcedo atthis*), могільнік (*Aquila heliaca*), шэры гусак (*Anser anser*), чыранка-свістунок (*Anas crecca*), чырвананосы нырок (*Netta rufina*), крыжанка (*Anas platyrhynchos*), чыранка-трескунок (*Anas querquedula*), шыраканоска (*Anas clypeata*), чырвонагаловы нырок (*Aythya ferina*), чубатая чарнець (*Aythya fuligula*), марская чарнець (*Aythya marila*), звычайны гогаль (*Bucephala clangula*), чырвонаваллёвая казарка (*Branta ruficollis*), звычайная каня (*Buteo buteo*), касманогая каня (*Buteo lagopus*), белы бусел (*Ciconia ciconia*), чорны бусел (*Ciconia nigra*), лебедзь-клікун (*Cygnus cygnus*), лебедзь-шыпун (*Cygnus olor*), змеяед (*Circaetus gallicus*), балацяны мышалоў (*Circus aeruginosus*), палявы мышалоў (*Circus cyaneus*), стэпавы мышалоў (*Circus macrourus*), лугавы мышалоў (*Circus pygargus*), белашчокая балацяная крачка (*Chlidonias hybrida*), чорная балацяная крачка (*Chlidonias niger*), маранка (*Clangula hyemalis*), сірыйскі дзяцел (*Dendrocopos syriacus*), малая белая чапля (*Egretta garzetta*), вялікая белая чапля (*Ardea alba*), шулёнак (*Falco vespertinus*), звычайная пустальга (*Falco tinnunculus*), дербник (*Falco columbarius*), лысуха (*Fulica atra*), чырвонаваллёвая гагара (*Gavia stellata*), чорнаваллёвая гагара (*Gavia arctica*), арлан-белахвосты (*Haliaeetus albicilla*), арол карлік (*Aquila pennata*), хадулачнік (*Himantopus himantopus*), азёрная чайка (*Larus ridibundus*), рагатуха (*Larus cachinnans*), малая чайка (*Larus minutus*), звычайны жулан (*Lanius collurio*), чарналобы саракуш (*Lanius minor*), малы крахаль (*Mergellus albellus*), вялікі крахаль (*Mergus merganser*), сярэдні крахаль (*Mergus serrator*), залацістая шчурка (*Merops apiaster*), чырвона-шыйная паганка (*Podiceps auritus*), асаед (*Pernis apivorus*), кагалу (*Pandion haliaetus*), залацісты сявец (*Pluvialis apricaria*), турухтан (*Philomachus pugnax*), малы баклан (*Phalacrocorax pygmeus*), вялікі баклан (*Phalacrocorax carbo*), вялікая паганка (*Podiceps cristatus*), шэрашчокая паганка (*Podiceps grisegena*), шыладзюб (*Recurvirostra avosetta*), фіфі (*Tringa glareola*).

Зноскі
------

1. ↑  *Jose Antonio Ocampo.* Our Waters: Joining Hands Across Borders: First Assessment of Transboundary Rivers Lakes and Groundwater. — United Nations Publications, 2009. — С. 138. — 388 с. — ISBN 9214160333.
2. ↑  DIRECTIVE 2009/147/EC OF THE EUROPEAN PARLIAMENT AND OF THE COUNCIL of 30 November 2009, on the conservation of wild birds, Проверено 13 апреля 2016.
3. ↑  - The IUCN Red List of Threatened Species - Aquila pomarina; Проверено 13 апреля 2016.
4. ↑  - The IUCN Red List of Threatened Species - Alcedo atthis; Проверено 13 апреля 2016.
5. ↑  Biodiversitate.mmediu.ro — Lacul Stânca — Costești (arie de protecție specială avifaunistică) Архівавана 4 сакавіка 2016.; Проверено 13 апреля 2016.